CELEX: 32018R0676
Language: fi
Date: 2018-05-03 00:00:00
Title: Komission asetus (EU) 2018/676, annettu 3 päivänä toukokuuta 2018, Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineiden arvioimista ja hyväksymistä koskevien yhdenmukaisten periaatteiden osalta annetun komission asetuksen (EU) N:o 546/2011 oikaisemisesta (ETA:n kannalta merkityksellinen teksti. )

4.5.2018   
               
               
                  FI
               
               
                  Euroopan unionin virallinen lehti
               
               
                  L 114/8
               
            KOMISSION ASETUS (EU) 2018/676,
      annettu 3 päivänä toukokuuta 2018,
      Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineiden arvioimista ja hyväksymistä koskevien yhdenmukaisten periaatteiden osalta annetun komission asetuksen (EU) N:o 546/2011 oikaisemisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 29 artiklan 6 kohdan ja 84 artiklan d alakohdan,
      sekä katsoo seuraavaa:
      
                  (1)
               
               
                  Komission asetuksen (EU) N:o 546/2011 (2) liitteessä olevan I osan C. osan 2.5.1.2 kohdan i alakohdassa, jossa esitetään erityiset periaatteet, jotka on otettava huomioon tehtäessä päätös tehoaineen ja merkityksellisten aineenvaihdunta-, hajoamis- tai reaktiotuotteiden määrästä pohjavedessä, on virhe.
               
            
                  (2)
               
               
                  Virhe ilmaantui, kun tiettyjä kumotun neuvoston direktiivin 91/414/ETY (3) säännöksiä sisällytettiin asetukseen (EU) N:o 546/2011 asetuksen (EY) N:o 1107/2009 84 artiklan d alakohdan nojalla.
               
            
                  (3)
               
               
                  Direktiivin 91/414/ETY liitteessä viitattiin juomaveden laadusta annettuun neuvoston direktiiviin 80/778/ETY (4), joka kumottiin ja korvattiin myöhemmin ihmisten käyttöön tarkoitetun veden laadusta annetulla neuvoston direktiivillä 98/83/EY (5). Tämän vuoksi asetuksessa (EU) N:o 546/2011 olisi viitattava neuvoston direktiiviin 98/83/EY eikä Euroopan parlamentin ja neuvoston direktiiviin 2006/118/EY (6), joka koskee pohjaveden suojelua pilaantumiselta ja huononemiselta.
               
            
                  (4)
               
               
                  Sen vuoksi asetus (EU) N:o 546/2011 olisi oikaistava.
               
            
                  (5)
               
               
                  Sen varmistamiseksi, että yhdenmukaisten periaatteiden asianmukaisen täytäntöönpanon kannalta oikeita kriteerejä sovelletaan myös käynnissä oleviin arviointimenettelyihin, tätä oikaisua olisi sovellettava mahdollisimman pian.
               
            
                  (6)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Oikaistaan asetus (EU) N:o 546/2011 seuraavasti:
      
                   
               
               
                  Korvataan liitteessä olevan I osan C. osan 2.5.1.2 kohdan i alakohta seuraavasti:
                  
                     
                                 ”i)
                              
                              
                                 neuvoston direktiivissä 98/83/EY (*1) vahvistettu suurin sallittu pitoisuus; tai
                              
                           
               
            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 3 päivänä toukokuuta 2018.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 309, 24.11.2009, s. 1.
      
         (2)  Komission asetus (EU) N:o 546/2011, annettu 10 päivänä kesäkuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineiden arvioimista ja hyväksymistä koskevien yhdenmukaisten periaatteiden osalta (EUVL L 155, 11.6.2011, s. 127).
      
         (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
      
         (4)  Neuvoston direktiivi 80/778/ETY, annettu 15 päivänä heinäkuuta 1980, juomaveden laadusta (EYVL L 229, 30.8.1980, s. 11).
      
         (5)  Neuvoston direktiivi 98/83/EY, annettu 3 päivänä marraskuuta 1998, ihmisten käyttöön tarkoitetun veden laadusta (EYVL L 330, 5.12.1998, s. 32).
      
         (6)  Euroopan parlamentin ja neuvoston direktiivi 2006/118/EY, annettu 12 päivänä joulukuuta 2006, pohjaveden suojelusta pilaantumiselta ja huononemiselta (EUVL L 372, 27.12.2006, s. 19).
      
         (*1)  Neuvoston direktiivi 98/83/EY, annettu 3 päivänä marraskuuta 1998, ihmisten käyttöön tarkoitetun veden laadusta (EYVL L 330, 5.12.1998, s. 32).”